Ons matrieks het pas afgeskop met hul eindeksamen. Dit is vir baie die laaste en belangrikste een van hul skoolloopbaan.
Ons weet dit is ’n tydperk van beproewing en baie harde werk. Hier by Helpende Hand, waar ons daagliks werk om Afrikaner-armoede te voorkom, verbreek en verlig, besef ons die belangrikheid daarvan dat almal hard moet werk, hulself goed opvoed en elke dag ywerig alles insit wat hulle kan om ’n groot verskil in die toekoms te maak. Wat jy nou saai, gaan jy maai.
Ons dink aan julle en ons loop die eindeksamen se pad saam met julle. Ons vertrou dit sal ’n groot sukses wees en tot die opbou van ons land.